 الكتاب جيد وهو أشبه بالخواطر وكنت قرأت جزء منه علي المدونة الخاصة بالكاتب وفيه أمور كتير بنقابلها في حياتنا اليومية وحاجات أي حد بيفكر فيها أثناء إنتقاله من مرحلة عمرية لأخري عيب الكتاب إنه زي ما قلت هو خواطر ومش دايماً بيكون ممتع إن الواحد يقرأ خواطر الآخرين وخصوصاً إذا كانت عن حاجات عامة مش تجارب مميزة. جزء كبير من الكتاب كان موضوعات عامة جداً قتلت بحثاً ومناقشتها في الكتاب بالاسلوب اللي تمت بيه كان غير مجدي ومش فيه إضافة مميزة أظن كان من الافضل طالما هايتم نقاش موضوعات مستهلكة إن كانت تتناقش من وجهة نظر جديدة ومختلفة بحيث تمثل إضافة لكن الكتاب هايعتبر كنز لأي حد مراهق أو حد محدود الامكانيات في التحليل والتفكر في القضايا الحياتية لكن بالنسبة للنوعية اللي بالفعل بتفكر مع نفسها كتير فالكتاب هايبقي ممل وغالباً مش هايكملوه 